Diari Oficial de la Generalitat Valenciana


Sumari del DOGV 6246, del 15-04-2010 (2010/3074)

Notificació de la sentència dictada en el judici verbal número 1378/2007.
-------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3074


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 1378/2007. [2010/3074]  
Judici verbal 001378/2007  
Part demandant: Felipe Camaña Climent.  
Part demandada: Edgar Rodrigo Castillo Briceño, Silviu Grandinauru i consorci.  
Sobre: -   
En el judici a què es fa referència s'ha dictat la resolució que té el text que literalment és com segueix:   
«Sentència número 188/2008  
València, 7 d'octubre de 2008  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici verbal civil seguides amb el número 1.378/2007, a instàncies de Felipe Camaña Climent, representat per la procuradora María del Carmen Máñez Castellano i assistit pel lletrat Miguel Ángel Máñez Castellano, contra Edgar Rodrigo Castillo Briceño, representat per la procuradora Carmen Jover Andreu i assistit pel lletrat Ramón Furió Rubio, contra Silviu Gradinauru, declarat en rebel·lia i contra el Consorci de Compensació d'Assegurances, representat i assistit pel lletrat substitut de l'advocat de l'Estat, Agustín Gómez Portilla; s'hi exerceix una acció de reclamació d'una quantitat.   
Dispositiva   
Estime de forma íntegra la demanda deduïda per Felipe Camaña Climent, representat per la procuradora María del Carmen Máñez Castellano, contra Silviu Gradinauru, declarat en rebel·lia, i contra el Consorci de Compensació d'Assegurances, condemne aquests demandats a pagar a l'actor la quantitat de mil sis-cents vint-i-un euros i quaranta-sis cèntims (1.621,46 euros), més els interessos legals des de la interpel·lació judicial (20 de novembre de 2007), quant al senyor Gradinauru, i els interessos de l'article 20.4 i 9 de la Llei de Contracte d'Assegurança, des de la data del requeriment de pagament (2 de febrer de 2007) pel que fa al Consorci de Compensació d'Assegurances. S'imposen als demandats les costes del procediment.   
Que desestime la demanda presentada per Felipe Camaña Climent, representat per la procuradora María del Carmen Máñez Castellano, contra Edgar Rodrigo Castillo Briceño, representat per la procuradora Carmen Jover Andreu, i absolc aquest demandat de les pretensions articulades contra ell, sense que pertoque fer pronunciament respecte de les costes produïdes pel demandat absolt.   
Contra aquesta sentència, que no és ferma, s'hi pot interposar un recurs d'apel·lació per a davant l'   
Audiència Provincial, que s'haurà de preparar davant d'aquest Jutjat dins del termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.   
Feu saber a la part condemnada el pagament que, de conformitat amb l'article 449.3 de la Llei d'Enjudiciament Civil 2000, no se li admetrà el recurs d'apel·lació si, en preparar-lo, no acredita haver consignat la quantitat objecte de la condemna, amb els interessos i recàrrecs pertinents, al compte d'aquest Jutjat.   
Aquesta és la meua sentència, que jutjant en primera instància pronuncie, mane i firme».  
Atés que es desconeix el domicili o la residència actuals de la part demandada, Silviu Grandinauru, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
València, 10 de febrer de 2010.- El secretari judicial: Alberto Martínez de Santos.